Հասկանալու համար, թե ինչու է ԵՄ-ն ձգտում իր ներկայությունը պահել այս երկրում, կարելի է բերել Գերմանիայի օրինակը։ Այսօր երկրում ներկա է ԵՄ 6300 զինվոր, որից շուրջ 900-ը՝ գերմանական [43]։ Ինչպես նշել է Գերմանիայի դաշնային ԱԳ նախարար Վեստերվելլեն. «Բոսնիա և Հերցեգովինայում` ԵՄ-ի անմիջական հարևան երկրում, կայունության ապահովումը կենսական շահ է ներկայացնում Գերմանիայի համար, և վերջինս պետք է աջակցի..., որպեսզի երկրում բարեփոխումներ իրականացվեն, քանի որ միայն ռազմական միջամտությամբ խնդիրը լուծվել չի կարող»։